دونیا اوبئزیته فدراسیونو، تدبیر آلینمازسا ۲۰۳۵-جی ایله قدر دونیا جمعیتینین یاریسیندان چوخونون اوبئز و یا آشیری کؤک اولاراق تصنیف ائدیله‌جگینی آچیقلادی.
دونیا اوبئزیته فدراسیونو طرفین‌دن یاییملانان راپورا گؤره، دؤرد میلیارددان چوخ اینسان اوبئزیته‌دن ائتکیلنه‌جک.
آفریقا و آسیاداکی آشاغی و یا اورتا گلیرلی اؤلکه‌لرین بو قونودا ان بؤیوک آرتیشلاری گؤرمه‌سی گؤزله‌نیلیر.
فدراسیون باشقانی پروفسور لویز باور، راپورون اورتایا قویدوغو نتیجه‌لری آچیق بیر اویاری اولاراق تانیملادی.
راپور اؤزللیکله اوشاقلار و گنجلر آراسیندا آرتان آشیری کؤکلوک نیسبتلرینه دقت چکیر و نیسبتلرین هم اوغلانلار هم ده قیزلار آراسیندا ۲۰۲۰ سویه‌لرینه گؤره ایکیی قات آرتماسی گؤزله‌نیلیر.
کۆره‌‌سل اولاراق اوبئزیته‌ده گؤزله‌نیله‌ن ان بؤیوک آرتیشا صاحب ۱۰ اؤلکه‌دن دوققوزونون، آفریقا و آسیاداکی آشاغی و یا آلت-اورتا گلیرلی اؤلکه‌لر اولدوغو ایفاده ائدیلیر.
نتیجه‌لر، دونیا سویه‌سین‌ده اوبئزیته نیسبتلرینده‌کی آرتیشلارین کۆره‌سل اقتصاد اوزرینده اؤنملی بیر تأثیره صاحب اولاجاغینی و کۆره‌سل عمومی یوردایچی محصولون یوزده ۳ونه برابر اولاجاغینی تخمین ائدیر.
